שלום לכולם,

להלן עיקרים משיחתי עם הנשיאות ומספר משתתפים נוספים.

1. הובעה ככלל שביעות רצון מהמעבר ללמידה מקוונת ומהאופן בו היא מתנהלת. הוצע להשאיר את הדיון והשאלות לסיום ההרצאה על מנת לטייב את הלמידה. בקשות לקיצור ימי הלמידה והארכת הפסקת הצהריים תיבחנה.
2. ריכוז מאמץ לסיום החובות לתואר השני. סמינר מזרח יושלם ע"פ התכנון ב- 22-23.4 (בין אם מקוון או פיסית, ע"פ ההתפתחויות). כמו כן יאורגן יום עיון על סין (כנ"ל).
3. מש"מ קורונה. אנו נערכים לקיימו לאחר הפסח בשיתוף עם רח"ל. נבחנת האפשרות לקיימו כסימולציה מקוונת. הצעות יתקבלו בברכה. יהודה מרכז הנושא.
4. סמינר כלכלה - בשל ביטולים של המרצים האורחים שתוכננו ורצון לממש את כל השש"ס שתוכננו, יתרת הסמינר הומרה למטלה בעצה אחת עם האקדמיה. בנסיבות שנוצרו לא נמצאה חלופה מקוונת מתאימה.
5. בקשה לקיים סמינר מקוון (או אם ניתן בהמשך במב"ל) של סוזי נבות, כהעשרה, תיבחן.
6. ככל שיתאפשר, נפעל למימוש הסיורים המתוכננים בארץ ובארגונים השונים בהמשך השנה.
7. בתרחיש בו לא נוכל לממש בהמשך השנה סיורים בארץ, תיבחן האפשרות לתת שיעורי אנגלית ע"פ רמות.
8. יש לנצל את ימי הלמידה העצמית להתקדמות בפג"מ. ככל שהמצב מחייב התאמות של הפרויקטים, יש לאשר זאת מול המנחים האקדמאים. בשלב זה ללא שינוי ביחס למועד הצגת הפג"מ (יתכן שיתקיים באופן מקוון או בקבוצות קטנות) והגשתו.
9. אנו נערכים לקיים את סמינר ארה"ב באופן מקוון, ודוחים ככל האפשר את ההחלטה לגבי הסיור עצמו.
10. יש לקיים פעילות התנדבותית מעבר לשעות הלמידה המקוונת עד לפסח. כתלות במצב לאחר הפסח וע"פ הצעות קונקרטיות מצד המליאה, תיבחן האפשרות לשלב פעילות רלבנטית למב"ל.